पुलिस ने कहा- अगली बार गाड़ी का नंबर नोट करना; साची का तंज- मोबाइल नंबर भी ले लूंगी
Kolkata Knight Riders captain Nitish Rana wife Saachi Marwah क्रिकेटर नीतीश राणा की पत्नी साची मारवाह का शुक्रवार को दिल्ली में दो बदमाशों ने पीछा किया। पुलिस ने बताया कि साची कीर्ति नगर में उनके ऑफिस से घर लौट रहीं थीं
कोलकाता नाइट राइडर्स के कप्तान नीतीश राणा की पत्नी साची मारवाह का शुक्रवार को दिल्ली में दो बदमाशों ने पीछा किया। साची ने थाने में शिकायत की तो पुलिस ने शिकायत दर्ज करने से मना कर दिया और कहा- अब तो आप घर पर सुरक्षित पहुंच गई हैं, अगली बार पीछा करने वालों की गाड़ी का नंबर नोट कर लीजिएगा। इस पर साची ने तंज कसते हुए कहा- मोबाइल नंबर भी ले लूंगी।
हालांकि, बाद में मामले ने तूल पकड़ा तो पुलिस एक्टिव हुई ओर दो लोगों को गिरफ्तार किया। उनके नाम चैतन्य शिवम और विवेक हैं। दोनों की उम्र 18-18 साल है। वे पांडव नगर के रहने वाले हैं। इसके बाद साची ने पुलिस को धन्यवाद दिया है।
मीडिया रिपोर्ट्स के मुताबिक, साची ने इस घटना की जानकारी अपने सोशल मीडिया अकाउंट पर दी थी। उन्होंने युवकों की फोटो शेयर कर पोस्ट में लिखा- आम दिन कि तरह मैं कीर्ति नगर स्थित मेरे ऑफिस से घर लौट रही थी। इन लोगों ने बेवजह मेरी कार को टक्कर मारनी शुरू कर दी।
पेशे से इंटीरियर डिजाइनर हैं साची 
साची पेशे से इंटीरियर डिजाइनर हैं। साची और नीतीश ने 2019 में शादी की थी। साची सोशल मीडिया पर काफी एक्टिव रहती हैं। वह बॉलीवुड स्टार गोविंदा की भी रिश्तेदार हैं। उन्होंने अंसल यूनिवर्सिटी के फैकल्टी ऑफ सुशांत स्कूल ऑफ डिजाइन से पढ़ाई की है। नीतीश राणा की बात करें तो वे अभी IPL 2023 में कोलकाता नाइट राइडर्स की कप्तानी कर रहें हैं।
ये खबरें भी पढ़ सकते हैं...
शमी की पत्नी हसीन जहां सुप्रीम कोर्ट जाएंगी, हाईकोर्ट ने सेशन कोर्ट के शमी के खिलाफ गिरफ्तारी वारंट पर रोक लगाने के आदेश को रखा बरकरार
भारतीय क्रिकेट टीम के तेज गेंदबाज मोहम्म शमी की पत्नी हसीन जहां कोलकाता हाई कोर्ट के आदेश के खिलाफ सुप्रीम कोर्ट में अपील करेंगी। हाई कोर्ट ने सेशन कोर्ट के आदेश को बरकरार रखते हुए मोहम्म शमी के खिलाफ गिरफ्तारी वारंट जारी करने मना कर दिया। पूरी खबर यहां पढ़ें...
क्रिकेटर पृथ्वी शॉ से हाथापाई, दो और हिरासत में, सेल्फी को लेकर बीच सड़क हुआ था विवाद
तीन महीने पहले क्रिकेटर पृथ्वी शॉ का विवाद सेल्फी को लेकर हुआ था। इसका एक वीडियो भी वायरल हुआ था। इसमें शॉ एक लड़की से बेसबॉल बैट छीनते नजर आ रहे थे। वहीं, उस लड़की का साथी शॉ का वीडियो बनाते दिख रहा था। लड़की और उसके साथी ने आरोप लगाया था कि शॉ और उनके दोस्तों ने डांस क्लब में उनके साथ मारपीट की, फिर बाहर बेसबॉल बैट से हमला किया। पूरी खबर यहां पढ़ें...